tartuNLP/wikipedia-smugri-20251201 huggingface dataset:
Lucio Silla

"Lucio Silla" ("Lucius Sulla") on Wolfgang Amadeus Mozarti ooper (K 135, "dramma per musica") kolmes vaatuses Giovanni de Gamerra ja Pietro Metastasio libretole Plutarchose "Vitae parallelae" (umbes 100. aastal) järgi. 
Esmaettekanne toimus 26. detsembril 1772 Milano Teatro Regio Ducalis. Rollide esmaesitajad olid Bassano Morgnoni (Lucio Silla), Venanzio Rauzzini (Cecilio), Anna de Amicis-Buonsolazzi (Giunia), Felicità Suardi (Lucio Cinna), Daniella Mienci (Celia), Giuseppe Onofrio (Aufidio). Dirigeeris W. A. Mozart.
Ajalugu.
Mozart komponeeris "Lucio Silla" Milano 1773. aasta karnevalihooajaks. Ta sai tellimuse Veronas märtsis 1771 pärast oma "Mitridate" suurt edu Milanos. Mozartil oli kujunenud tava kirjutada aariad spetsiaalselt lauljatele, kes olid teatril ooperi esitamiseks palgatud. Seda tegi ta jooksvalt proovide ajal. Ta oli planeerinud kirjutada nimiosalisele neli aariat, kuid proovides selgus, et teatri poolt valitud tenori võimed on kesised. Seetõttu piirdus ta nimiosalise kahe aariaga. Valmis 16-aastase Mozarti parimaks noorpõlveooperiks peetav teos, mis algab suurepärase avamänguga. Kuigi ooper oli väga edukas, püsis repertuaaris veel 25 etendust, ei saanud Mozart Itaaliast enam tellimusi. Pärast Milano etendusi ei leidnud enam kuskil esitamist ja vajus unustusse. Järgmine ettekandmine oli 1929. aastal Prahas. 20. sajandi teisest poolest esitatakse "Lucio Sillat" suhteliselt regulaarselt. 1964. aastal oli etendus Salzburgis, siis Londonis (1967), Baltimore'is (1968), Zürichis (1980), Viinis (1981, 1989, 1991), Milanos (1984, 2015), Brüsselis (1985), Edinburghis (1998), Santa Fes (2005), Veneetsias (2006), Varssavis (2011), Barcelonas (2013), Salzburgis (2013), Madridis (2017) ja Brüsselis (2017). 
Samal teemal on ooperid komponeerinud: Georg Friedrich Händel (1713), Leonardo Vinci (1725). Pasquale Anfossi (1774), Johan Christian Bach (1774) ja Michele Mortellari (1778).
Helisalvestised on tehtud aastatel 1962, 1977, 1980, 1985, 1989, 2006 ja 2008. 
Süžee.
Tegevus toimub 79 e.m.a Roomas. Diktaator Lucio Silla on saatnud Rooma senaatori Cecilio pagendusse, sest talle meeldib senaatori naine Giunia, kellele ta on öelnud, et ta mees on surnud. Cecilio pöördub salaja Rooma tagasi ja saab teada, et diktaator kavatseb tema naisega abielluda. Cecilio kohtab naist perekonna haual, kus selgineb olukord ja vannutakse vastastikku truudust. Silla arutleb tulevaste pulmade üksikasju, kui Cecilio läheneb, mõõk käes. Ka Silla õde Celia on ühinenud vandenõulastega, kes soovivad diktaatorit tappa. Neiu armastab Cecilio sõpra Lucio Cinnat, kuid ei söanda seda talle tunnistada, sest kardab oma venda. Giunia kavatseb pöörduda Rooma Senati poole, et paluda mehele armuandmist. Kui Senat peaks taotluse tagasi lükkama, kavatseb ta end tappa, kuid Sillaga abielluda ei taha. Silla käsib aga nii Giunia kui ka Cecilio arreteerida. Celia ja Cinna teevad kõik, et diktaator siiski andestaks Ceciliole ja Giuniale, kes saavad rahulikult kooselu jätkata.
Artur Konontšuk

Artur Konontšuk (sündinud 9. mail 2000 Pärnus) on Eesti profikorvpallur.
Klubikarjäär.
Artur Konontšuk alustas korvpalli mängimist Paikuse Spordikeskuses.
Hooajal 2014–2015 mängis Konontšuk klubis Pärnu Mets/KK Paulus, hooajal 2016–2017 KK Kadrina Karudes (Meeste II liiga). Järgmisel hooajal võistles ta klubide Pärnu Sadam ning KK Paulus/Pärnu Mets (II liiga) eest. Seejärel tegi ta 2018–2019 Tšehhis eduka hooaja, tulles Get Better Academy võistkonna koosseisus nii Tšehhi esiliiga kui ka U19 vanuseklassi meistriks.
2019. aastal siirdus Konontšuk Southern Mississippi Ülikooli võistkonda Southern Mississippi Golden Eagles, mis kuulub NCAA USA konverentsi (Conference USA). Hooajal 2019–2020 olid keskmised tulemused mängu kohta 6,7 punkti; 3,6 lauapalli, 1,0 resultatiivset söötu, 26,3 mänguminutit. Võistkonnas mängis ta 2021. aastani, mil vigastas põlve.
Hooajal 2021–2022 mängis Konontšuk taas Pärnu Sadama meeskonnas, mille ridades tuli Eesti meistriks. Järgmisel hooajal mängis ta BC Kalev/Cramo võistkonnas, mille koosseisus tuli taas Eesti meistriks (mängudes keskmiselt 9,4 p; 4,9 lp., 1,9 rs). Kalev/Cramoga jõudis ta FIBA ​​Europe Cupi play-off mängudele ja oli veerandfinaalide esimesel mängul parimate näitajatega mängija (efektiivsuse näitaja 29, 22 punkti, 10 lauapalli). Märtsis 2023 valiti ta FIBA ​​Europe Cupi MVP-ks.
Juulis 2023 sõlmis Artur Konontšuk lepingu Hispaania kõrgliigameeskonna Covirán Granadaga (hooajal 2022–2023 sai Hispaania liigas 16. koha). Kuid Hispaania klubis mäng ei sujunud, Konontšuk sai 16 kohtumises kirja keskmiselt 10 minutiga 1,9 punkti ja 1,4 lauapalli. Jaanuaris 2024 otsustas Konontšuk klubi vahetada ning liituda Saksamaa meistriliigas mängiva Baskets Oldenburgi võistkonnaga, kus ääremängija arvele jäi hooaja lõpus 15 mängus 21,5 minutiga keskmiselt 7,7 punkti, 5,9 lauapalli ja 1,9 korvisöötu. Baskets Oldenburgis jätkas ta mängimist ka 2024/2025 hooajal (põhiturniiril keskmiselt 27 minutiga 12,9 punkti, 6 lauapalli ja 2 korvisöötu).
2025. aasta juuli lõpus sõlmis Konontšuk lepingu Türgi klubiga Bursaspor Basketbol ning temast sai esimene Eesti korvpallur Türgi meistriliigas.
Koondisemängud.
Konontšuk on mänginud Eesti noortekoondises U18 vanuseklassis.
Konontšuk debüteeris Eesti rahvuskoondises 11. novembril 2022 FIBA ​​korvpalli MM-valikmängus Rootsi vastu (14 p., 7 lp., 2 rs., +14), mis kaotati 82:87.
Enne2025. aasta Euroopa meistrivõistluste finaalturniiri oli Konontšuk pidanud koondises 27 mängu. Kolmes mängus on ta visanud oma parima tulemusena koondises 16 punkti, parim võetud lauapallide arv on kahel korral 8, parimaks efektiivsuse näitajaks on 21 (Ungari vastu 2023. aasta augustis).
Tartu Kunstimuuseumi trükised

Käesolev artikkel annab ülevaate Tartu Kunstimuuseumi kirjastatud trükistest.
Neufchâtel-Hardelot

Neufchâtel-Hardelot (lääneflaami: "Nieuwkasteel-Hardelo") on vald Põhja-Prantsusmaal Pas-de-Calais' departemangus.
Vallas on PGL Traveli hotell Le Pré Catelan.
Neufchâtel-Hardelot on metsadest, golfiväljakutest ja randadest koosnev põllumajandus- ja turismilinn, mis asub umbes 13 km Boulogne-sur-Merist lõunas, teede D940, D308 ja D215 ristumiskoha ümbruses. Autoroute A16 liiklussõlm 27 on valla territooriumil, valla läänepiiri moodustab La Manche.
Ajalugu.
7. sajandi lõpus tunti rohtunud luidete ala 153 m üle merepinna Mont Saint-Frieux' nime all, kuhu rajati küla. Nimest sai hiljem Saint-Férieux.
Neufchâtel on saanud nime linnuse ("Novum Castellum"), täpsemalt Bellefontaine'i lossi järgi, mis jäi liikuva liiva alla. Neufchâteli nime on esmamainitud 1173. aastal ja taas 1199. aastal Sameri hartas.
1900. aastate alguses oli Hardelot ääristatud mere poole jäävate valgete liivaluidetega ja 600 ha metsaga. See meelitas ligi palju hirve-, metssea-, jänese-, küüliku-, nurmkana-, nepi- ja faasanikütte.
1905. aastal ostsid inglasest patroon John Robinson Whitley ja tema prantsuse sõbrad 400 ha maad ning rajasid Hardelot' ettevõtte. Whitley omas Hardelot' lossi juba 1897. aastast ja ta oli üks Le Touquet-Paris-Plage'i edendajatest. Ta soovis arendada Hardelot'd kui uut ja moodsat kuurorti ning maailma spordikeskust.
Alates 1908. aastast ehitas mereäärsete tenniseväljakute ümber 20 uut villat kuulus arhitekt Louis Marie Cordonnier, John Whitley sõber, kes projekteeris need suured ja ainulaadsed villad, mis tänapäeval Hardelot'd iseloomustavad. 1911. aastal laskis lendur Louis Blériot ehitada villa tammi lähedale. Harriet Quimby, esimene naine, kes lendas üle La Manche'i, lendas 16. aprillil 1912 Doverist Hardelot-Plage'i. Umbes sel ajal peeti siin mõned esimesed maapurjetamise võistlused, mis meelitasid randa palju järgijaid.
Teise maailmasõja ajal okupeerisid ja rüüstasid Hardelot'd sakslased ning purustati liitlaste pommirünnakutes 1944. aastal.
Sellest ajast alates on Hardelot-Plage ümber ehitatud. See on endiselt täis arvukalt männimetsa peidetud villasid, mis on sellele nime teinud. See on ka silmapaistev sportimiskoht, kus on kaks golfiväljakut ning tennise- ja ratsaklubid.
Kārlis Padegs

Kārlis Padegs (8. oktoober 1911 Riia – 19. aprill 1940 Riia) oli läti graafik ja maalikunstnik.
Ta kaotas oma isa varases lapsepõlves. Ta põgenes sõja eest koos perega 4-aastaselt Tartusse, kuid naasis pärast Esimest maailmasõda kodulinna Riiga. Padegs õppis aastatel 1928–1934 Läti Kunstiakadeemias. Tema õpetajate hulgas oli Vilhelms Purvītis. Padegs esindas oma aja modernismi. Tema tööde hulgas on näiteks töid, mis kujutavad sõjast tingitud kannatusi ja kaasaegset linnaelu. Padegs tegi ka Knut Hamsuni kirjanduslike tegelaste portreesid. Ta suri 28-aastaselt tuberkuloosi.
Padegsi kunst oli pikka aega avalikkuse eest varjatud, kuid 1981. aastal korraldati tema auks näitus Läti riiklikus kunstimuuseumis. Kunstniku sajanda juubeli auks korraldati seal 2011. aastal kaks Padegsile keskendunud näitust. Ta on maetud Riia metsakalmistule.
59. motoriseeritud jalaväebrigaad

59. üksik Jakiv Gandzjuki nimeline motoriseeritud jalaväebrigaad ("59 окрема мотопіхотна бригада імені Якова Гандзюка") on Ukraina maaväe väeüksus. 
Ajalugu.
2023. aasta kevadel sõdis brigaad Donetski oblastis.
Doğubeyazıt

Doğubeyazıt (ka Doğubayazıt, armeenia Պայազատ, kurdi Bazîd) on linn Türgis Ağrı provintsis, Doğubeyazıti ringkonna halduskeskus. Asub riigi idaosas Iraani piiri lähedal, 1625 m kõrgusel merepinnast, 15 km Ararati tipust edelas. 1927–1931 oli linn kurdide tunnustamata Ararati Vabariigi pealinn. 1934. aastani oli linna nimi Bayazıt.
2021. aastal oli elanike arv 80 061. Suurem osa linnaelanikest on kurdid.
Ala oli asustatud juba Urartu riigi aegadel. 4. sajandil asus seal Armeenia kuninga Aršak II pealinn Aršakavan. Enne Osmanite riigiga liitmist 1514. aastal oli linn tuntud armeenia nimega Daruynk‘. Vene-Türgi sõja ajal 28. augustil 1828 vallutasid linna vene väed, kuid Adrianoopoli rahulepinguga jäi linn Osmanite riigile. Vene sõjavägi vallutas linna ka mais 1854 ja aprillis 1877. Märtsis 1878 sõlmitud San Stefano lepinguga pidi linn Venemaale jääma, kuid mõned kuud hiljem sõlmitud Berliini lepinguga jäi see Türgile. Koos vene vägedega lahkusid linnast ka armeenlastest elanikud, kes asutasid Armeenias Nor Bayazeti linna (tänapäeval Gavar). 1930. aastal linn hävitati pärast Ararati ülestõusu ja ehitati 6 km kaugusel praegusele asukohale uuesti üles. 
Linna lähedal asub Ishak Pasha palee, mis ehitati 1685–1784.
Doğubeyazıt on pärit kurdi filosoof Mahmud Bayazidi.
Pieszkowo

Pieszkowo (saksa keeles "Petershagen") on küla Poolas Warmia-Masuuria vojevoodkonnas Bartoszyce maakonnas Górowo Iławeckie vallas. Pieszkowo asub Górowo Iławeckiest 8 km lõunas, Bartoszycest ligikaudu 20 km läänes ja Olsztynist umbes 49 km põhjas.
Küla on rajatud 1336. aastal.
Javier Milei

Javier Gerardo Milei (sündinud 22. oktoobril 1970 Buenos Aireses) on Argentina poliitik ja ökonomist, Argentina president alates 10. detsembrist 2023.
Ta esindab Partido Libertario erakonda. 2023. aasta augustis saavutas ta võidu Argentina eelpresidendivalimistel, kus ta võitis 30% häältest, saavutades esikoha. 
2023. aasta 20. novembril toimunud valimiste tulemusel sai temast Argentina president. Ametisse asus ta 10. detsembril. 
Milei on tuntud kui anarhokapitalistliku maailmavaate eestkõneleja. Tema seisukohad on tekitanud mitmeid vastuolusid.
Ta on avalikult abordi vastu, kaasa arvatud vägistamisjuhtumite korral, ning kahtleb koroonavaktsiinide tõhususes. Samuti toetab ta elundikaubandust ning on väljendanud kliimamuutuste osas skeptilist seisukohta. Kombineerituna tema radikaalse konservatiivse majandus- ja sotsiaalpoliitikaga on need seisukohad tekitanud tugevaid vastuolusid ja vastasseisu.
Milei võitu eelvalimistel on nähtud häirivana, kuna tema seisukohad erinevad oluliselt traditsioonilisest poliitilisest maastikust. 
Milei saavutas ülekaaluka võidu 2025. aasta oktoobris toimunud vahevalimistel.
Varem on ta kaalunud judaismi usku pöördumist.
Poliitilised seisukohad.
Javier Milei propageerib Argentina keskpanga likvideerimist, süüdistades seda riigis olevas 133% inflatsioonis. Ta kavatseb vähendada riigi kulutusi, et hakkama saada võlakohustustega ning toetab erastamist nende riigiettevõtete puhul, mis on muutunud kahjumlikuks. Lisaks on tema eesmärk viia Argentina majandus dollaripõhisele süsteemile.
Milei seisab vastu abordile, ent toetab samasooliste ja transsooliste õigusi. Ta on väljendanud kahtlusi vaktsiinide suhtes ning kriitikat haridussüsteemi suhtes, mida ta peab noorte mõtlemise manipuleerimise viisiks.
Lisaks on ta teatanud kavatsusest viia Argentina Iisraeli saatkond üle Tel Avivist Jeruusalemma.
Offrethun

Offrethun on vald Põhja-Prantsusmaal Pas-de-Calais' departemangus.
Offrethun asub u. 9,7 km Boulogne-sur-Merist kirdes, maantee D241e3 ääres.
Outreau

Outreau (lääneflaami: "Wabingen") on vald Põhja-Prantsusmaal Pas-de-Calais' departemangus.
Outreau on suur tööstuslinn ja sadam, mis asub Boulogne-sur-Meri kõrval ja sellest läänes, teede N1, N142 ja D19 ristumiskoha ümbruses. Liane'i jõgi moodustab valla idapiiri Boulogne-sur-Meriga.
Ajalugu.
Linn kannatas tohutult Liitlaste pommirünnakutes Teise maailmasõja ajal.
Outreau on kogu Prantsusmaal kurikuulus "Outreau kohtuprotsesside" poolest aastatel 2001–2004.
Pernes-lès-Boulogne

Pernes-lès-Boulogne on vald Põhja-Prantsusmaal Pas-de-Calais' departemangus.
Pernes-lès-Boulogne asub 8 km Boulogne-sur-Merist kirdes, teede D233 ja D233e ristumiskoha ümbruses.
Pittefaux

Pittefaux (lääneflaami: "Pitesveld") on vald Põhja-Prantsusmaal Pas-de-Calais' departemangus.
Pittefaux asub 8 km Boulogne-sur-Meristkirdes, teede D232 ja D242 ristumiskoha ümbruses ning Wimereux' jõe kallastel.
Bastien ja Bastienne

"Bastien ja Bastienne" (originaalis "Bastien und Bastienne") on Wolfgang Amadeus Mozarti laulumäng ("Singspiel", KV 50) ühes vaatuses Friedrich Wilhelm Weiskerni, Johann Andreas Schachtneri ja Johan H. F. Mülleri libretole Marie-Justine-Benoite Favarti, Charles-Simon Favarti ja Henry de Guerville’i koomilise ooperi "Les amours de Bastien et Bastienne" ('Bastieni ja Bastienne'i armastused', 1753) järgi. 
Esmaettekanne toimus 7. detsembril 1768 väidetavalt Viinis arsti ja hüpnotiseerija Franz Anton Mesmeri Rothmühle lossis Schwechatis Viini lähedal. Rollide esitajad pole teada.
Ajalugu.
Väidetavalt tellis selle saksakeelse teose Viini arst Franz Anton Mesmer või tema nõbu, Püha Stephani Toomkiriku rahvakooli rektor Joseph Conrad Mesmer. Mozart oli komponeerides 12-aastane. Teost on hinnatud muusikaliselt küpseks ja veenvaks. Dokumentaalselt tõestamata on ka veel üks ettekandmine 1774. aastal Salzburgis. Seejärel teos unustati. Järgmine ja esimene kontrollitav ettekanne toimus 2. oktoobril 1890. aastal Berliinis arhitektide majas. Leopold Mozart nimetas oma poja teost operetiks. Libretist, Viini näitleja Friedrich Wilhelm Weiskerni jaoks oli see „prantsuse ooperikoomika". See žanr, nagu ka lamburi teema, oli sel ajal moes ja paljudes ooperites kasutusel.
Mozarti originaalpartituur asus endises Preisi Riigiraamatukogus Berliinis, kuid läks pärast Teist maailmasõda kaduma. See leiti hiljem Krakówi Jagiełło ülikooli raamatukogust. Kantakse tänapäeval sageli ette, vahel ka lastest osatäitjatega.
Mozarti esimene lavateos oli Estonias ettekandmisel 1981. aastal.
Helisalvestised on aastatest 1940, 1952, 1956, 1957, 1965, 1969, 1976, 1986, 1989, 1990, 1991 ja 2006.
Süžee.
Külast pärit lamburtüdruk Bastienne valutab südant, sest kardab, et tema armastatud lamburpoiss Bastien on ta lossiproua pärast maha jätnud. Karjamaal kohtab ta külaennustajat Colast, kellelt ta oma mure kohta nõu küsib. Kaval Colas soovitab tal käituda „nagu linna daamid". Nimelt olla Bastieni suhtes ükskõikne ja demonstreerida, et ta on julge isiksus.
Veidi aega hiljem satub ka Bastien kokku ennustajaga, keda ta imetleb tolle võime pärast anda tarku õpetusi. Bastien kinnitab, et tahab peagi abielluda oma armastatud Bastienne'iga. Kaval külaennustaja väidab, et tema neiu on juba kellessegi teise armunud ja Bastienil pole enam šansse. Bastien ei suuda seda alguses uskuda ja küsib lõpuks Colaselt nõu, kuidas ta saaks oma Bastienne'i tagasi võita. Colas annab noormehele lootust ja soovitab tal edaspidi oma õnne eest paremini hoolt kanda. Bastien üritab suhteid taastada, tunnistab oma armastust Bastienne vastu ja tüdruk lepib temaga ära. Noored lamburid kallistavad ja tänavad Colast, et too aitas oma „võlujõudude" abil neil taas ühineda. Finaalis ühinevad kolm tegelast rõõmulauluks.
Ubrzeż

Ubrzeż on küla Poolas Väike-Poola vojevoodkonnas Bochnia maakonnas Łapanówi vallas. Ubrzeż asub Bochniast umbes 14 km edelas ja Krakówist ligikaudu 36 km kagus.
Zabłotnia

Zabłotnia on küla Poolas Masoovia vojevoodkonnas Grodzisk Mazowiecki maakonnas Grodzisk Mazowiecki vallas. Zabłotnia asub Grodzisk Mazowieckist umbes 6 km loodes ja Varssavi kesklinnast ligikaudu 32 km lääneedelas.
Munad Benedicti moodi

Munad Benedicti moodi (inglise keeles "Eggs Benedict") on Ameerika Ühendriikdest pärit hommikusöögi- või "brunch"i-roog. See koosneb kahest poolikust inglise muffinist, millest mõlemal on must peekon, pošeeritud muna ja hollandi kaste. Roog hakkas esmalt levima New Yorgis.
Üliväike stsintsillisma

Üliväike stsintsillisma (inglise keeles "supraminor scintillisma") on muusikas kahe heli intervall sagedussuhtega 194481 / 194480 ehk 0,009 tsenti.
Chalmersi komma

Chalmersi komma (inglise keeles "chalmersia") on muusikas kahe heli intervall sagedussuhtega 123201 / 123200 ehk 0,014 tsenti.
Väike harmonisma

Väike harmonisma (inglise keeles "lesser harmonisma") on muusikas kahe heli intervall sagedussuhtega 23232 / 23231 ehk 0,075 tsenti.
Suur harmonisma

Suur harmonisma (inglise keeles "greater harmonisma") on muusikas kahe heli intervall sagedussuhtega 19657 / 19656 ehk 0,088 tsenti.
Odiheimi komma

Odiheimi komma (inglise keeles "odiheim comma") on muusikas kahe heli intervall sagedussuhtega 151263 / 151250 ehk 0,149 tsenti.
Harmonisma

Harmonisma (inglise keeles "harmonisma") on muusikas kahe heli intervall sagedussuhtega 10648 / 10647 ehk 0,163 tsenti.
Lasse-Maja

Lars Larsson Molin (ehk Lasse-Maja; 5. oktoober 1785, Ramsberg, Rootsi – 4. juuni 1845, Arboga, Rootsi) oli rootsi varas ja memuarist. Ta sai kuulsaks, kuna maskeeris end varguste toimepanemise ajaks naiseks. Maskeeringu järgi pandi talle hüüdnimi Lasse-Maja: kombinatsioon mehenimest Lars ning naisenimest Maja. Lasse-Maja pidas päevikut ning tema memuaarid olid 19. sajandil Rootsis väga populaarsed.
Gaussi komma

Gaussi komma (inglise keeles "Gauss' comma") ehk kalisma (inglise keeles "kalisma") on muusikas kahe heli intervall sagedussuhtega 9801 / 9800 ehk 0,177 tsenti.
Jakobiinidekomma

Jakobiinidekomma (inglise keeles "jacobin comma") on muusikas kahe heli intervall sagedussuhtega 6656 / 6655 ehk 0,260 tsenti.
Monzo komma

Monzo komma (inglise keeles "monzisma") on muusikas kahe heli intervall sagedussuhtega 450359962737049600 / 450283905890997363 ehk 0,292 tsenti.
Maastikukomma

Maastikukomma (inglise keeles "landscape comma") on muusikas kahe heli intervall sagedussuhtega 250047 / 250000 ehk 0,325 tsenti.
Härjapõlvlase komma

Härjapõlvlase komma (inglise keeles "leprechaun comma") on muusikas kahe heli intervall sagedussuhtega 4225 / 4224 ehk 0,410 tsenti.
Kolmekümnendikskisma

Kolmekümnendikskisma (inglise keeles "tridecimal schisma") ehk sagitaalne skisma (inglise keeles "sagittal schismina") on muusikas kahe heli intervall sagedussuhtega 4096 / 4095 ehk 0,423 tsenti.
Breedi komma

Breedi komma ehk breedsma (inglise keeles "breedsma") on muusikas kahe heli intervall sagedussuhtega 2401 / 2400 ehk 0,721 tsenti.
Hemigail

Hemigail (inglise keeles "hemigail") on muusikas kahe heli intervall sagedussuhtega 43923 / 43904 ehk 0,749 tsenti.
Avicenna komma

Avicenna komma (inglise keeles "ibnsinma") on muusikas kahe heli intervall sagedussuhtega 2080 / 2079 ehk 0,833 tsenti.
Ksenisma

Ksenisma (inglise keeles "xenisma") on muusikas kahe heli intervall sagedussuhtega 2058 / 2057 ehk 0,841 tsenti.
Üheksandiklimma

Üheksandiklimma (inglise keeles "ennealimmal comma") on muusikas kahe heli intervall sagedussuhtega 7629394531250 / 7625597484987 ehk 0,862 tsenti.
Lumma komma

Lumma komma (inglise keeles "lummic comma") on muusikas kahe heli intervall sagedussuhtega 1716 / 1715 ehk 1,009 tsenti.
Wizma

Wizma (inglise keeles "wizma") ehk ennprod (inglise keeles "ennprod") on muusikas kahe heli intervall sagedussuhtega 420175 / 419904 ehk 1,117 tsenti.
1 wizma = 1 Breedi komma + 1 ragisma.
Sinivärvik

Sinivärvik ("Stropharia aeruginosa") on šampinjonilaadsete seltsi värvikuliste sugukonda kuuluv seente liik.
Täpiline värvik

Täpiline värvik ("Stropharia hornemannii") on šampinjonilaadsete seltsi värvikuliste sugukonda kuuluv seente liik.
Millioktav

Millioktav (inglise keeles "millioctave") on muusikas kahe heli intervall sagedussuhtega 1443 / 1442 ehk 1,200 tsenti.
Triafonisma

Triafonisma (inglise keeles "triaphonisma") on muusikas kahe heli intervall sagedussuhtega 1288 / 1287 ehk 1,345 tsenti.
Poolkolmandikkomma

Poolkolmandikkomma (inglise keeles "semithirds comma") on muusikas kahe heli intervall sagedussuhtega 274877906944 / 274658203125 ehk 1,384 tsenti.
Kantonisma

Kantonisma (inglise keeles "cantonisma") on muusikas kahe heli intervall sagedussuhtega 10985 / 10976 ehk 1,419 tsenti.
Eratosthenese komma

Eratosthenese komma (inglise keeles "Eratosthenes' comma") on muusikas kahe heli intervall sagedussuhtega 1216 / 1215 ehk 1,424 tsenti.
Tertsiadee

Tertsiadee (inglise keeles "tertiadee") on muusikas kahe heli intervall sagedussuhtega 703125 / 702464 ehk 1,628 tsenti.
1 tertiadee = 1 skisma - 1 Breedi komma + 1 ragisma
Muinasjutukomma

Muinasjutukomma (inglise keeles "fairytale comma") on muusikas kahe heli intervall sagedussuhtega 1001 / 1000 ehk 1,730 tsenti.
Skisma (muusika)

Skisma (inglise keeles "schisma") ehk Werckmeisteri aste (inglise keeles "grad Werckmeister") on muusikas kahe heli intervall sagedussuhtega 32805 / 32768 ehk 1,954 tsenti.
Nikola

Nikola (inglise keeles "nicola") on muusikas kahe heli intervall sagedussuhtega 1575 / 1573 ehk 2,200 tsenti.
Vanahiina komma

Vanahiina komma (inglise keeles "ancient Chinese tempering") on muusikas kahe heli intervall sagedussuhtega 750 / 749 ehk 2,310 tsenti.
Horwelli komma

Horwelli komma (inglise keeles "horwell comma", " tertiapont") on muusikas kahe heli intervall sagedussuhtega 65625 / 65536 ehk 2,349 tsenti.
1 Horwell comma = 1 skisma + 1 ragisma.
Parizeki komma

Parizeki komma (inglise keeles "Parizek comma") ehk petrma (inglise keeles "petrma") on muusikas kahe heli intervall sagedussuhtega 2200 / 2197 ehk 2,362 tsenti.
Skubema

Skubema (inglise keeles "squbema") on muusikas kahe heli intervall sagedussuhtega 729 / 728 ehk 2,376 tsenti.
Limiit-17 sildkomma

Limiit-17 sildkomma (inglise keeles "septendecimal bridge comma") on muusikas kahe heli intervall sagedussuhtega 715 / 714 ehk 2,423 tsenti.
Saarekomma

Saarekomma (inglise keeles "island comma") on muusikas kahe heli intervall sagedussuhtega 676 / 675 ehk 2,563 tsenti.
19vjo komma

19vjo komma (inglise keeles "19-tone comma") on muusikas kahe heli intervall sagedussuhtega 19073486328125 / 19042491875328 ehk 2,816 tsenti.
19vjo komma on intervall, mis eristab üheksateistkümmet puhast väikest tertsi (6 / 5) viiest oktavist: 25/(6/5)19.
19vjo komma tempereerimine on vajalik võrdtempereeritud 19-helisüsteemi (19vjo) ning selle kordsete nagu näiteks 38vjo, 57vjo, 76vjo, 114vjo, 152vjo, 171vjo, 190vjo ja 228vjo saamiseks.
Limiit-11 skisma

Limiit-11 skisma (inglise keeles "undecimal schisma") on muusikas kahe heli intervall sagedussuhtega 4000 / 3993 ehk 3,032 tsenti.
Sweti komma

Sweti komma (inglise keeles "Swets' comma") on muusikas kahe heli intervall sagedussuhtega 540 / 539 ehk 3,209 tsenti.
Višnu komma

Višnu komma (inglise keeles "Vishnu comma") on muusikas kahe heli intervall sagedussuhtega 6115295232 / 6103515625 ehk 3,338 tsenti.
Mercatori komma

Mercatori komma (inglise keeles "Mercator's comma") on muusikas kahe heli intervall sagedussuhtega 19383245667680019896796723 / 19342813113834066795298816 ehk 3,615 tsenti.
Freivaldi komma

Freivaldi komma (inglise keeles "Freivald comma") on muusikas kahe heli intervall sagedussuhtega 29360128 / 29296875 ehk 3,734 tsenti.
Millioktavikomma

Millioktavikomma (inglise keeles "moctdel") on muusikas kahe heli intervall sagedussuhtega 1375 / 1372 ehk 3,781 tsenti.
Vadisma

Vadisma (inglise keeles "wadisma") on muusikas kahe heli intervall sagedussuhtega 201768035 / 201326592 ehk 3,792 tsenti.
Limiit-7 skisma

Limiit-7 skisma (inglise keeles "limiit-7 skisma") ehk beeta 2 (inglise keeles "beta 2") on muusikas kahe heli intervall sagedussuhtega 33554432 / 33480783 ehk 3,804 tsenti.
Werckmeisteri limiit-11 seitsmeastmeline skisma

Werckmeisteri limiit-11 seitsmeastmeline skisma (inglise keeles "Werckmeister's undecimal septenarian schisma") on muusikas kahe heli intervall sagedussuhtega 441 / 440 ehk 3,930 tsenti.
Kolmesajandikoktav

Kolmesajandikoktav (inglise keeles "savart") on muusikas kahe heli intervall sagedussuhtega 21/300 ehk 4 tsenti.
Hugo Toom

Hugo Toom (sündinud 25. oktoober 2002 Tallinnas) on Eesti korvpallur.
Klubikarjäär.
Hugo Toom alustas korvpalli mängimist Nõmme Spordikoolis, seejärel mängis Kesklinna KK/Viimsi KK koosseisus Eesti noortesarjades.
Aastatel 2017–2019 mängis Toom lisaks noortevõistkonnale ka klubis KK Viimsi/Noto, osaledes meeste I liigas. Hooajal 2019/2020 mängis ta G4S noorteliiga võistkonnas (I liiga). Järgmistel hooaegadel (2020/2021 ja 2021/2022) võistles ta korvpalliklubi Pärnu Sadama võistkonnas Eesti Meistriliigas ja Eesti-Läti Korvpalliliigas. 2020/2021 hooajal nimetati ta Paf Korvpalli Meistriliiga parimaks noormängijaks. Hooaeg 2021/2022, kui Pärnu Sadama meeskond tuli esimest korda Eesti meistriks, jäi tal vigastuse tõttu vahele.
23. juunil 2022 sõlmis Toom BC Kalev/Cramoga kaheaastase lepingu ning tuli 2022/2023 hooajal meeskonna koosseisus Eesti meistriks. 
Meistriliiga mängudes olid tema näitajad kokku 9 mängu, keskmiselt 10,7 punkti, 2,5 lauapalli, 1,1 resultatiivset söötu, 1,1 vaheltlõiget mängus.
Toom mängis samal hooajal võistkonnaga ka FIBA Europe Cupi sarjas, kus tema näitajad olid keskmiselt 7,3 punkti, 2,9 lauapalli ja 0,7 resultatiivset söötu mängus.
Koondisemängud.
Toom on mänginud Eesti noortekoondistes U16, U18 ja U20 vanuseklassis.
Hugo Toom debüteeris Eesti rahvuskoondises 2. juulil 2021 sõpruskohtumises Islandi vastu, mis võideti 91:79. Parim mäng koondises oli tal MM-valikmängus Sloveenia vastu 24. veebruaril 2023 (79:78), kus tema panus oli 15 punkti ja 4 lauapalli.
Quesques

Quesques (lääneflaami: "Kesseke") on vald Põhja-Prantsusmaal Pas-de-Calais' departemangus.
Quesques asub 19 km Boulogne-sur-Merist idas, teede D254 ja D204 ristumiskoha ümbruses.
Questrecques

Questrecques on vald Põhja-Prantsusmaal Pas-de-Calais' departemangus.
Questrecques asub 11 km Boulogne-sur-Merist kagus, teede D238 ja D239 ristumiskoha ümbruses, Liane'i jõe kallastel.
Rety

Rety (lääneflaami: "Reetseke") on vald Põhja-Prantsusmaal Pas-de-Calais' departemangus.
Rety on põllumajandus- ja kergetööstusküla, mis koosneb 15 asundusest ja Rety'st endast. See asub u. 14 km Boulogne-sur-Merist kirdes, teede D232, D243 ja D127 ristumiskoha ümbruses, Slacki jõe kallastel.
Rinxent

Rinxent (lääneflaami: "Erningsem") on vald Põhja-Prantsusmaal Pas-de-Calais' departemangus.
Rinxent on põllumajandus- ja kergetööstuslinn, mis asub u. 14 km Boulogne-sur-Merist kirdes, maantee D191 ääres.
Ida Vitale

Ida Vitale (sündinud 2. novembril 1923 Montevideos) on uruguay luuletaja, tõlkija, esseist, õppejõud ja kirjanduskriitik.
Gornitsa

Gornitsa (vana-idaslaavi sõnast горьньon) vene kultuuris talumaja suurim, mõnikord valgekslubjatud tuba, mida kasutati ka külalistetoana. 
Vene arhitektuuris on gornitsa traditsiooniline eluruum või soe tuba vene talumajas (izbas). See oli perekonna peamine eluruum, mida kasutati elamiseks, söömiseks, töötamiseks ja külaliste vastuvõtmiseks. Gornitsa oli tavaliselt kõige paremini sisustatud ja soojem ruum. Ahi oli sageli gornitsas ja toimis nii kütteallika kui ka toidu valmistamise kohana. Mööbel oli lihtne, kuid funktsionaalne: pingid, laud ning kindlasti ikooninurk. Aknad olid väiksed ja kuni 18. sajandini klaasideta. 
Aja jooksul hakkas, eriti linnades ja jõukamate inimeste kodudes, gornitsa tähistama ka nö naistetuba või privaatset eluruumi, kus pere naised tegelesid käsitöö, palvetamise ja kodutöödega.
Habdzin

Habdzin on küla Poolas Masoovia vojevoodkonnas Piaseczno maakonnas Konstancin-Jeziorna vallas. Habdzin asub Konstancin-Jeziornast 3 km ja Piasecznost 9 km idas ning Varssavi kesklinnast ligi 18 km lõunakagus.
Opacz

Opacz on küla Poolas Masoovia vojevoodkonnas Piaseczno maakonnas Konstancin-Jeziorna vallas. Opacz asub Konstancin-Jeziornast 3,5 km idakirdes, Piasecznost umbes 10 km idas ja Varssavi kesklinnast ligikaudu 18 km lõunakagus.
Cuthberti komma

Cuthberti komma (inglise keeles "Cuthbert comma") on muusikas kahe heli intervall sagedussuhtega 847 / 845 ehk 4,093 tsenti.
Limiit-11 kleisma

Limiit-11 kleisma (inglise keeles "undecimal kleisma", "Keemun comma") on muusikas kahe heli intervall sagedussuhtega 385 / 384 ehk 4,503 tsenti.
Mahe komma

Mahe komma (inglise keeles "gentle comma") on muusikas kahe heli intervall sagedussuhtega 364 / 363 ehk 4,763 tsenti.
Dudoni komma

Dudoni komma (inglise keeles "Dudon comma") on muusikas kahe heli intervall sagedussuhtega 361 / 360 ehk 4,802 tsenti.
Halli hundi komma

Halli hundi komma (inglise keeles "ratwolf comma") on muusikas kahe heli intervall sagedussuhtega 351 / 350 ehk 4,939 tsenti.
Marveli kaksikute komma

Marveli kaksikute komma (inglise keeles "marveltwin") on muusikas kahe heli intervall sagedussuhtega 325 / 324 ehk 5,335 tsenti.
Porwelli komma

Porwelli komma (inglise keeles "porwell comma") ehk hewuermity on muusikas kahe heli intervall sagedussuhtega 6144 / 6125 ehk 5,362 tsenti.
1 Porwelli komma = 1 limiit-7 kleisma - 1 tertiapont
Garibaldi komma

Garibaldi komma (inglise keeles "Garibaldi comma") ehk beeta 5 (inglise keeles "beta 5") ehk hemifamity on muusikas kahe heli intervall sagedussuhtega 5120 / 5103 ehk 5,758 tsenti.
1 Garibaldi komma = 1 limiit-7 kleisma - 1 skisma
Limiit-17 väikse sekundi komma

Limiit-17 väikse sekundi komma (inglise keeles "septendecimal minor second comma") on muusikas kahe heli intervall sagedussuhtega 289 / 288 ehk 6,001 tsenti.
Keskmise sekundi komma

Keskmise sekundi komma (inglise keeles "middle second comma") on muusikas kahe heli intervall sagedussuhtega 3136 / 3125 ehk 6,083 tsenti.
Amity komma

Amity komma (inglise keeles "amity comma") on muusikas kahe heli intervall sagedussuhtega 1600000 / 1594323 ehk 6,154 tsenti.
1 amity comma = kleisma - 1 skisma
Parafi

Parafi (inglise keeles "parafi", "hemimage") on muusikas kahe heli intervall sagedussuhtega 10976 / 10935 ehk 6,479 tsenti.
1 parafi = 1 limiit-7 kleisma - 1 skisma + 1 breedsma
Stearnsma

Stearnsma (inglise keeles "stearnsma") on muusikas kahe heli intervall sagedussuhtega 118098 / 117649 ehk 6,595 tsenti.
Limiit-17 kleisma

Limiit-17 kleisma (inglise keeles "septendecimal kleisma") on muusikas kahe heli intervall sagedussuhtega 256 / 255 ehk 6,776 tsenti.
Väiksem BP diesis

Väiksem BP diesis (inglise keeles "small BP diesis", "mirkwai comma") on muusikas kahe heli intervall sagedussuhtega 16875 / 16807 ehk 6,990 tsenti.
Neutraalse tertsi komma

Neutraalse tertsi komma (inglise keeles "neutral third comma", "rastma") on muusikas kahe heli intervall sagedussuhtega 243 / 242 ehk 7,139 tsenti.
Komplementaarne BP diesis

Komplementaarne BP diesis (inglise keeles "complementary BP diesis") on muusikas kahe heli intervall sagedussuhtega 823543 / 820125 ehk 7,200 tsenti.
Kestreli komma

Kestreli komma (inglise keeles "kestrel comma") on muusikas kahe heli intervall sagedussuhtega 1188 / 1183 ehk 7,302 tsenti.
Cataharry komma

Cataharry komma (inglise keeles "cataharry comma") on muusikas kahe heli intervall sagedussuhtega 19683 / 19600 ehk 7,316 tsenti.
Dimcomp komma

Dimcomp komma (inglise keeles "dimcomp comma") on muusikas kahe heli intervall sagedussuhtega 390625 / 388962 ehk 7,386 tsenti.
Blume komma

Blume komma (inglise keeles "Blume comma") on muusikas kahe heli intervall sagedussuhtega 2057 / 2048 ehk 7,591 tsenti.
Marveli komma

Marveli komma (inglise keeles "marvel comma") ehk limiit-7 kleisma (inglise keeles "septimal kleisma") on muusikas kahe heli intervall sagedussuhtega 225 / 224 ehk 7,712 tsenti.
Varunisma

Varunisma (inglise keeles "varunisma") on muusikas kahe heli intervall sagedussuhtega 321489 / 320000 ehk 8,037 tsenti.
Kleisma

Kleisma (inglise keeles "kleisma") ehk suur poolkomma ("semicomma majeur") on muusikas kahe heli intervall sagedussuhtega 15625 / 15552 ehk 8,107 tsenti.
Hunti komma

Hunti komma ehk huntma on muusikas kahe heli intervall sagedussuhtega 640 / 637 ehk 8,134 tsenti.
Hunti komma eristab kaht limiit-7 tervetooni (8 / 7) ühest limiit-13 poolvähendatud kvardist (13 / 10). 
Hunti komma tempereerimine võimaldab saada Hunti temperatsioone, milles on võimalikud Hunti akordid.
Komma on saanud nimetuse Ameerika helilooja ja muusikateoreetiku Aaron Andrew Hunti järgi, kelle loodud Hunti süsteem põhineb võrdtemepereeritud 205-helisüsteemil.
Raskemeelne komma

Raskemeelne komma (inglise keeles "spleen comma") on muusikas kahe heli intervall sagedussuhtega 210 / 209 ehk 8,264 tsenti.
Gamelani komma

Gamelani komma (inglise keeles "gamelan residue") on muusikas kahe heli intervall sagedussuhtega 1029 / 1024 ehk 8,433 tsenti.
Limiit-17 komma

Limiit-17 komma (inglise keeles "septendecimal comma") on muusikas kahe heli intervall sagedussuhtega 2187 / 2176 ehk 8,730 tsenti.
Küdooniakomma

Küdooniakomma (inglise keeles "quince") on muusikas kahe heli intervall sagedussuhtega 823543 / 819200 ehk 9,154 tsenti.
Milton Singer

Milton Borah Singer (5. juuli 1912 Poola – 5. detsember 1994 Chicago) oli Ameerika Ühendriikide antropoloog. 
Ta sündis Poolas, ent pere emigreerus 1920. aastal Ameerika Ühendriikidesse ja asus elama Detroiti.
Milton Singer sai Texase Ülikoolist Austinis bakalaureusekraadi psühholoogias (1934) ja magistrikraadi filosoofias (1936). Tema magistritöö teema oli "George Herbert Mead's Social-Behavioristic Theory of Mind." Doktoritöö "On Formal Method in Mathematical Logic" kaitses 1940. aastal Chicago Ülikoolis (juhendaja Rudolf Carnap).
Seejärel töötas ta Chicago Ülikoolis. Ta oli esimene, kes kirjutas semiootilisest antropoloogiast (alates 1978. aastast).
Limiit-11 poolkomma

Limiit-11 poolkomma (inglise keeles "undecimal semicomma, pentacircle comma") on muusikas kahe heli intervall sagedussuhtega 896 / 891 ehk 9,688 tsenti.
Valinorsma

Valinorsma (inglise keeles "valinorsma") on muusikas kahe heli intervall sagedussuhtega 176 / 175 ehk 9,865 tsenti.
Hunti 19-tsükliline komma

Hunti 19-tsükliline komma (inglise keeles "Hunt 19-cycle comma") on muusikas kahe heli intervall sagedussuhtega 131072 / 130321 ehk 9,948 tsenti.
Fokkeri komma

Fokkeri komma (inglise keeles "Fokkeri komma") ehk poolkomma (inglise keeles "semicomma") on muusikas kahe heli intervall sagedussuhtega 2109375 / 2097152 ehk 10,061 tsenti.
Schulteri komma

Schulteri komma (inglise keeles "Schulter's comma") on muusikas kahe heli intervall sagedussuhtega 169 / 168 ehk 10,274 tsenti.
5/3 ja 53/32 komma

5/3 ja 53/32 komma (inglise keeles "difference between 5/3 &amp; 53/32") on muusikas kahe heli intervall sagedussuhtega 160 / 159 ehk 10,854 tsenti.
Mehhanismikomma

Mehhanismikomma (inglise keeles "mechanism comma") on muusikas kahe heli intervall sagedussuhtega 26411 / 26244 ehk 10,982 tsenti.
Ganassi komma

Ganassi komma (inglise keeles "Ganassi's comma") on muusikas kahe heli intervall sagedussuhtega 153 / 152 ehk 11,352 tsenti.
Würschmidti komma

Würschmidti komma (inglise keel "Würschmidt's comma") on muusikas kahe heli intervall sagedussuhtega 393216 / 390625 ehk 11,445 tsenti.
29. osaheli krooma

29. osaheli krooma (inglise keeles "29th-partial chroma") on muusikas kahe heli intervall sagedussuhtega 145 / 144 ehk 11,981 tsenti.
Viktor Morozov

Viktor Morozov (sündinud 13. märtsil 2004) on eesti kolmikhüppaja. 
2021. aastal Tallinnas toimunud U-20 Euroopa meistrivõistlustel teenis Viktor Morozov kolmikhüppes tulemusega 16.14 pronksmedali.
2022. aastal Calis toimunud Juunioride kergejõustiku maailmameistrivõistlustel teenis Morozov kolmikhüppes tulemusega 16.13 pronksmedali.
2023. aastal Jeruusalemmas toimunud U-20 Euroopa meistrivõistlustel teenis Morozov kolmikhüppes tulemusega 16.45 kuldmedali.
Hillar Künnapas

Hillar Andreas Künnapas (sündinud 11. oktoober 1969 Selja külas Tori vallas) on eesti mõttekirjanduse tõlkija. 
Ta on õppinud sotsioloogiat Tartu Ülikoolis. 
Ta on tõlkinud peamiselt vene ja inglise keelest.
Isiklikku.
Ta on Enn Künnapase ja Viive Künnapase (sündinud Vunk) poeg.
Radziwiłłówka

Radziwiłłówka on küla Poolas Podlaasia vojevoodkonnas Siemiatycze maakonnas Mielniki vallas. Radziwiłłówka asub Valgevene piirist 13 km kaugusel, Siemiatyczest umbes 13 km idakagus ja Białystokist ligikaudu 85 km lõunas.
Küla on asutatud 1576. aastal.
Saint-Étienne-au-Mont

Saint-Étienne-au-Mont (pikardi: "Sant-Étienne-au-Mont") on vald Põhja-Prantsusmaal Pas-de-Calais' departemangus, Boulogne-sur-Meri juures. Peamise asula Saint-Étienne-au-Monti kõrval on vallas kaks väiksemat asulat: "Pont-de-Briques" ja "Écault".
Saint-Étienne-au-Mont on väike põllumajandus- ja kergetööstuslinn, mis asub u. 4,8 km Boulogne-sur-Merist lõunas, teede D52 ja D940 ristumiskoha ümbruses. Liane'i jõgi voolab valla põhjaosast kagusse. Écault' taga (läänes) asub La Manche.
Matkamine.
Piirkonnast hea ülevaate saamiseks võite jalutada "Sentier de la Converserie's". Nimi tuleneb "Converserie'st", hoonest, mis asub endise leprosooriumi asukohas. See hõlmab "Le Chemin des Juifsi" ning möödub "Arénast" ja Hardelot' lossist (nüüd Centre Franco-brittanique de l'Entente cordiale), samuti kohalikust kalmistust (sealhulgas sõjakalmistust).
Saint-Inglevert

Saint-Inglevert (lääneflaami: "Santingeveld") on vald Põhja-Prantsusmaal Pas-de-Calais' departemangus.
Saint-Ingleverti etümoloogia, mida esmakordselt kinnitati 1140. aastal "Sontingeveldina", on nüüd üldiselt nõus tulenema germaani algkeele antroponüümist "*Sondo", millele järgneb "-ingen" "inimesed" (vt lähedal nt Tardinghen) + "-veld" "väli". Kunagi hilisel varakeskajal seda nime enam ei mõistetud, mis tõi kaasa esimese silbi "sant-ingheveld" populaarse ümbertõlgenduse. See viis eesliitega "püha" rahvaetümoloogiani (nagu kogu Prantsusmaal toponüümikas väga levinud), kujundades seega "Saint Ingleverti". Seega on tähendus ""Sondo" inimeste väli".
Hoolimata vanast kohalikust austusest, kui kunagi oli tõesti "Püha Inglevert", mis võib-olla nime mõjutas, on püha kuju tundmatu ja ajas kadunud.
Saint-Inglevert asub umbes 19 km Boulogne-sur-Merist põhjas, tee D244 ja Autoroute A16 ristumiskoha ümbruses.
Lindmäe

Lindmäe on eesti perekonnanimi.
Statistika.
2023. aasta 1. jaanuari seisuga oli Eestis perekonnanimi Lindmäe 119 inimesel: 57 mehel ja 62 naisel. Perekonnanimede levikult oli Lindmäe meeste puhul 1762. kohal ja naiste puhul 1782. kohal. Kõige levinum oli perekonnanimi Lindmäe vanuserühmas 30–34, kus neid on 10 000 elaniku kohta 1,74. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta 6,95 inimest.
Nimede eestistamisel võeti Lindmäe aastatel 1935–1940 uueks perekonnanimeks 37 korral isikute poolt, kelle perekonnanimi oli varem Beek, Eper, Kiissel, Kimmel, Krasman, Liiderman, Limberg, Linberg, Lindberg (3 juhtu), Linde, Lindebaum, Lindeberg (5), Lindegrön, Lindeman, Lindenau (2), Lindenberg (3), Lindman (2), Linkberg, Murulaid, Peboi, Schirmer, Tapfer, Timmermann, Tuustik (3), Vogelberg.
Saint-Léonard (Pas-de-Calais)

Saint-Léonard (lääneflaami: "Hokinghem") on vald Põhja-Prantsusmaal Pas-de-Calais' departemangus.
Saint-Léonard on põllumajandus- ja kergetööstuslinn, mis asub umbes 3,2 km Boulogne-sur-Merist lõunas, teede D901 ja D940 ristumiskoha ümbruses. Autoroute A16 moodustab valla idapiiri ja Liane'i jõgi läänepiiri.
Saint-Martin-Boulogne

Saint-Martin-Boulogne (lääneflaami: "Sint-Maarten bij Bonen") on vald Põhja-Prantsusmaal Pas-de-Calais' departemangus.
Saint-Martin-Boulogne on põllumajanduslik ja kergetööstuslik eeslinn Boulogne-sur-Merist idas, teede N42 ja D96 ristumiskoha ümbruses. Autoroute A16 liiklussõlmed 30 ja 31 asuvad valla piirides.
Saint-Martin-Choquel

Saint-Martin-Choquel on vald Põhja-Prantsusmaal Pas-de-Calais' departemangus.
Saint-Martin-Choquel asub u. 21 km Boulogne-sur-Merist kagus, maantee D204 ääres.
Brantš

Brantš ehk brunch on hiline hommikusöök hommikueine ja lõunaeine asemel.
Brantši süüakse vahemikus 9.30–11.59 ning selle alged on briti rebasejahtijate juures.
Brantši kõrvale tarvitatakse vahel ka alkoholjooke (tavaliselt šampust või kokteile). 
Inglise sõna "brunch" on kohversõna sõnadest "breakfast" 'hommikueine' ja "lunch" 'lõunaeine'. Inglismaal võeti see kasutusele 19. sajandil.
Arlekiin

Arlekiin (itaalia keeles "Arlecchino", lombardi keeles "Arlechin") on "commedia dell’arte" koomiline tegelane, lihtsameelne naljahammas ja pilkaja. Arlekiini välimust iseloomustavad mustast nahast poolmask ja mitmevärvilistest rombikujulistest lappidest kostüüm. Usutavasti lõi selle tegelaskuju 16. sajandi lõpus Zan Ganassa. Arlekiin muutus tuntuks Pariisis aastatel 1584–1585 tänu näitleja Tristano Martinellile.
Kolombiin

""Colombina" suunab siia. Teiste kasutuste kohta vaata artiklit Colombina (täpsustus)."
Kolombiin (itaalia keeles "Colombina") on tegelane "commedia dell’arte"’s, koketne naisteenija. Ta on Arlekiini armastatu ja Pierrot' naine.
12vjo kuueteistkümnendiktoon

12vjo kuueteistkümnendiktoon (inglise keeles "sixteenth tone") on muusikas kahe heli intervall sagedussuhtega 21/96 ehk 12,500 tsenti.
Gariberti komma

Gariberti komma (inglise keeles "Garibert comma") on muusikas kahe heli intervall sagedussuhtega 275 / 273 ehk 12,637 tsenti.
Orwelli komma

Orwelli komma (inglise keeles "Orwell comma") on muusikas kahe heli intervall sagedussuhtega 1728 / 1715 ehk 13,074 tsenti.
Joseph Alexander von Hübner

Joseph Alexander von Hübner (sünninimega Hafenbredl; 26. november 1811 Viin – 30. juuli 1892 Viin) oli krahv ja diplomaat Austrias ning Austria-Ungari keisririigis. Ta oli 1849–1859 Austria suursaadik Prantsusmaal ja 1865–1867 Kirikuriigis. 
Elulugu.
Joseph Alexander von Hübner õppis Viini Ülikoolis. 1833. aastal sai ta töökoha prints Metternichi riigikantseleis ("Staatskanzlei"). Metternich saatis ta neli aastat hiljem Pariisi atašeeks. 1841. aastal viidi Hübner üle Lissaboni saatkonda, kus ta sai sekretäriks.
1844. aastal sai Hübner oma esimese tõsisema ametikoha Leipzigis konsulina. 1848 saadeti ta Milanosse, kus ta juhtis Lombardia asekuningas Raineri korrespondentsi. 1848. aasta revolutsiooni ajal võtsd mässajad Hübneri pantvangina kinni ning hoidsid teda mitu kuud vangistuses.
Hübneri vangilangemine tegi tast Viiini konservatiivide seas kangelase ning sai sekretärikoha Felix zu Schwarzenbergi valitsuses. Hübner aitas koostada Franz Joseph I trooniletulekut kinnitavaid dokumente. 1849. aastal määrati Hübner Pariisi Louis Napoleoni juurde suursaadikuks. Hübner ei suhtunud Napoleonisse hästi, pidades teda revolutsionääriks, mistõttu proovis ta takistada Prantsusmaa suhteid Sardiiniaga. 1854. aastal ülendati Hübner paruniks.
Hübner lahkus Prantsusmaalt 1859. aastal. Suurt rolli mängis selles otsuses Napoleon III sõnad talle uusaasta pidustustel: "Mul on kahju, et meie suhted teie valitsusega pole nii head, kui on seni olnud." See üllatas paljusid Austria delegaate ning tähendas neile diplomaatilises kontekstis sõda. Samal aastal algaski Prantsusmaa-Sardiinia ja Austria vahel sõda, mis lõppes viimasele kaotusega. 
1859. aastal, pärast Viini naasmist, oli Hübner lühikest aega korrakaitse minister. Vahepeal oli ta kuni 1865. aastani erus, seejärel veel kaks aastat suursaadik Kirikuriigis. Pärast saadikukohalt lahkumist reisis Hübner välismaal, mille kohta ta ka mitu populaarseks saanud raamatut kirjutas.
1879. aastal sai Hübner Austria keiserliku nõukogu eluaegseks liikmeks. Ta esindas sealses ülemkojas konservatiive ja kirikut. 1888. aastal ülendati Hübner krahviks. Oma hilisemas elus oli ta Euroopas oma reisiraamatute tõttu kuulsaks saanud.
Joseph Alexander von Hübner suri 30. juulil 1892 Viinis.
Keskmine poolkomma

Keskmine poolkomma (inglise keeles "medium semicomma", "Sensi comma") on muusikas kahe heli intervall sagedussuhtega 78732 / 78125 ehk 13,399 tsenti.
Limiit-7 poolkomma

Limiit-7 poolkomma (inglise keeles "subseptimal semicomma") ehk oktagari (inglise keeles "octagari") on muusikas kahe heli intervall sagedussuhtega 4000 / 3969 ehk 13,469 tsenti.
1 limiit-7 poolkomma = 1 limiit-7 väike komma - 1 maastikukomma
Külli Hiiemäe-Metsar

Külli Hiiemäe-Metsar (sündinud 13. veebruaril 1971) on Eesti õpetaja, Tartu Ülikooli haridusteaduste instituudis algõpetuse nooremlektor.
Ta on lõpetanud Tartu kunstikooli kunstnik-kujundaja erialal 1990. aastal, õppinud Mainori majandusinstituudis, omandanud Olustvere TMK-s sekretär-raamatupidaja eriala ja lõpetanud Tartu Ülikoolis majanduse eriala magistriõppes 2010. aastal.
Hiiemäe-Metsar on olnud raamatupidajaSuure-Jaani vallas Tääksi Põhikoolis kunstiõpetaja ning Viljandi Gümnaasiumi majanduse ja ettevõtluse õpetaja. Ka ülikoolis on tema peamine uurimisteema ettevõtlusõppe arendamine koolis.
Ühiskondlik tegevus.
2021. aastal kandideeris Külli Hiiemäe-Metsar omavalitsuste valimistel Põhja-Sakala vallas kohaliku valimisliidu Kogukonna Hääl nimekirjas.
Oma kodutalus on ta korraldanud noortele maalilaagreid.
Isiklikku.
Hobi korras on ta tegelenud siidimaaliga.
2023. aasta 19. augusti raketirünnak Tšernihivile

2023. aasta 19. augusti raketirünnak Tšernihivile oli Vene-Ukraina sõja käigus toimunud rünnak Vene-Ukraina piirist ligikaudu 80 km kaugusel asuvale Tšernihivi oblasti keskusele. Teatris toimus näitus tarbijadroonide kasutamisest Venemaa sissetungil Ukrainasse pealkirjaga "Ljuti Ptaški" (Vihased Linnud), mida korraldajad kirjeldasid kui "inseneride, sõjaväelaste ja vabatahtlike kinnist kohtumist." Tšernihivi oblasti kuberner Vjatšeslav Tšaus teatas, et linna keskväljakut, polütehnilist instituuti ning Tarass Ševtšenko muusika- ja draamateatrit tabanud raketilöögi tagajärjel hukkus 7 inimest, sealhulgas 6-aastane tüdruk. Veel 144 sai vigastada, sealhulgas 15 last ja 15 politseinikku, 41 vigastatud olid raskeloomulised ja vajasid evakueerimist haiglasse.
Varem päeval kohtus Venemaa president Vladimir Putin oma kõrgeimate kindralitega Doni-äärses Rostovis, samal ajal kui Ukraina president Volodõmõr Zelenskõi viibis Rootsis, et arutada Saab 39 Gripenite Ukrainasse importimist. Pöördumises nimetas Zelenskõi rünnakut "alatuks" ja et "olen kindel, et meie sõdurid annavad Venemaale selle terrorirünnaku eest vastuse," lubades "märkimisväärset vastust" Venemaale lähipäevil.
Tšernihivit piirati Venemaa sissetungi alguses kuni 2022. aasta aprillini, kuid pärast seda oli kuni raketilöögini suhteliselt rahulik. Linnapea Oleksandr Lomako kuulutas linnas välja kolmepäevase leina rünnaku ohvritele. Rünnak leidis aset õigeusu Issanda Muutmise püha ajal ja teatud kohalikud elanikud läksid hommikustele kirikuteenistustele Tšernihivis. ÜRO Ukraina humanitaarabi koordinaator Denise Brown mõistis Venemaa hukka tsiviilisikute ründamise eest: "Ma mõistan hukka selle korduva Venemaa rünnakute mustri Ukraina asustatud piirkondadele... Tsiviilisikute või tsiviilobjektide vastu suunatud rünnakud on rahvusvahelise humanitaarõiguse alusel rangelt keelatud".
Väike BP diesis

Väike BP diesis (inglise keeles "minor BP diesis", "sensamagic comma", "octarod") on muusikas kahe heli intervall sagedussuhtega 245 / 243 ehk 14,191 tsenti.
Limiit-11 sekundi komma

Limiit-11 sekundi komma (inglise keeles "undecimal seconds comma", "biyatisma") on muusikas kahe heli intervall sagedussuhtega 121 / 120 ehk 14,367 tsenti.
AERONET

AERONET on NASA koordineeritav maapealne päikesefotomeetrite võrk atmosfääri optiliste omaduste mõõtmiseks. 
Päikesefotomeetriga mõõdetakse pilvede puudumisel mitu korda päevas päikese otsekiirgust ning taeva heledust almukantaraadil ja Päikese tasandis mitmel lainepikkusel. Fotomeetriteks on Prantsuse firma CIMEL Electronique mitmekanaliliste fotomeetrite CE318 eri variandid. Mõõtmisandmed edastatakse mõõtmisjaamadest NASA Goddardi kosmosekeskusse kas telefoni, interneti või satelliidi vahendusel. AERONET-i võrku hakati rajama 1990. aastatel. 2023. aasta augustis oli võrguga liitunud mõõtmiskohti üle 1600, millest umbes 120 ei ole aktiivselt tegutsevad ning sadakond täidab ainult osalist mõõtmisprogrammi. Mõõtmisandmetest arvutatakse aerosooli optiline paksus ja suurusjaotus ning veeauru hulk atmosfääris.
Tartu Observatooriumis Tõraveres alustas AERONET-i päikesefotomeeter tööd 3. juunil 2002.